Verdediging wéér Blitsbokke se ondergang | Maroela Media
Ná die twee hanteer- en verdedigingsglipse wat hul met twee All Blacks-drieë in 28 sekondes (plus die aanspeeltyd sonder foute) die wedstryd gekos het, het dié aspekte weer in duie uitspeelrondes gelok.
Dít, en nóg drie beserings, sal stellig Neil Powell se vernaamste kwellinge wees nadat die Blitse darem Sondag die derde plek en die brons medalje losgespeel het deur Nieu-Seeland dié keer naelskraap met 10-5 te klop.
Albei dié span spanne is in die halfeind uitgeskakel, Suid-Afrika deur Fidji en Nieu-Seeland deur die VSA, wat verlede week hul teenstanders in die Dubai-eindstryd was.
♦ Vir die rekord: Sondag het Fidji die titel op 'n drafstap gewen toe hulle die eerste keer sedert 2005 in Suid-Afrika baas was. Hulle het die VSA met 29-15 geklop nadat die telling kort duskant die einde op 'n eindstryd-loesing van 29-5 gestaan het.
♦ Die drie beserings aan Suid-Afrikaanse kant wek kommer. Die Blitse kaptein Philip Snyman, wat uitstekend gespeel het, sal eers later die week weet hoe ernstig sy skouerbesering is, maar die kaptein het waarskynlik 'n klein fraktuur opgedoen met die moontlike prognose nog onbekend.
Muller du Plessis, wat op die vleuel 'n besliste verbetering sou gewees het teenoor die vinniger maar toenemend onsekere Shakes Soyizwapi, het 'n kwaai stamp in die rug gekry en is toe onttrek.
Ook sy hersteltydperk is tans onseker.
Net soos Du Plessis was Zane David een van die uitblinkers, maar ook hý het met sy dyspierbesering in die eindstryd twyfel oor sy deelname op 26 en 27 Januarie in Hamilton, Nieu-Seeland, laat ontstaan.
Die reeks word dan die daaropvolgende week met die vierde toernooi in Sydney voorgesit.
Nóg slegte nuus is die vertrek van Rosko Specman, wat aanstaande jaar vir die Bulls speel. Ondanks sy glipse op die verdediging, was sy aanvalswerk in die twee sewestoernooie uit die boonste rakke.
Daar is darem ook die goeie nuus dat Cecil Afrika ná sy dyspierbesering, teen daardie tyd weer reg sal wees om in die middelveld slaankrag te gee; die terugkeer van Chris Dry wat verlede week in Dubai vir die Akademiespan sy fiksheid bewys het; en die goeie vertoning deur Kyle Brown wat as leier by Snyman oorgeneem en deurgaans goeie rugby gespeel het.
♦ Die topspanne in die reeks ná twee van die tien toernooie gespeel is, is:
Ek het 'n probleem met die Blitzbokke wat beserings gebruik as verskoning. SA 7's span het die beste instituut/akademie/afrigters/begroting/hulpmiddels/borge/medici/ wat nog??? 5de posisie is swak.
Sekerlik is daar spelers wat moet kan inpas sonder om die span swakker te maak. Miskien is ons net nie goed genoeg nie, onthou 'n ratse en vinnige groot speler is altyd beter as 'n kleiner een: FIJI se sterkpunt. Rugby bestaan uit aanval en verdedig.
Met die verlies van soveel sleutelspelers bly dit 'n baie goeie vertoning deur die Blitsbokke. 'n Mens vergeet dat 7wes rugby in Fidji amper 'n godsdiens is,terwyl NZ 'n feitlik oor 'n onuitputlike bron van Suid See eiland spelers beskik.
Dalk moet Suid Afrika ook oor sy grense begin werf ,want as die Britte in ekstase raak as groot Fidji-spelers veral in hul 15 man kode hul teenstanders stoomroller,kan 'n paar groot Keniane dalk 'n paar probleme plaaslik oplos.
Ek dink die Blitsbokke is 'n span waarop ons altyd trots kan wees. Ek is wel huidiglik bekommer oor hul verdediging en besluitneming. Te min spoed en sommiges te lig in die broek. Hulle word te maklik van die losskrums weggestoot. Bring terug vir Afrika, Nel Sage, Kwagga en Senatla.
Ai ons Bok ondersteuners darem. Ja ek sou ook graag wou gewen het. Ek is ook teleurgesteld oor veral die Bokke se verloor teen die All Blacks in die groepfase. (Ek het nog nie die Bokke/Fiji semi-finaal gekyk nie – darem ge-"tape"). Maar dinge het verelde jaar ook maar stamperig by tye verloop en tog het ons die reeks gewen – ja, deur by die agterdeur in te glip. Maar dit is sport. Ons het Blitsbok "setup" is een van die bestes ter wereld en omtrent al die spelers (praat natuurlik nie van die nuwelinge nie) het hul al in… Lees meer »